Handhafar Kópsins ásamt Margréti Friðriksdóttur formanni menntaráðs . Viðurkenningar fyrir framúrskarandi skólastarf Kópurinn , viðurkenningar menntaráðs Kópavogs fyrir framúrskarandi skólastarf í grunnskólum Kópavogs , var veittur við hátíðlega athöfn í Salnum miðvikudaginn 31. maí . Alls bárust 20 tilnefningar til menntaráðs og voru veittar sex viðurkenningar fyrir verkefni sem þóttu fela í sér umbætur eða leiða til framfara í skólastarfi . Samstarf Sinfóníuhljómsveitar Íslands og skólahljómsveitar Kópavogs , sem Össur Geirsson stýrir . Ég og bærinn minn í Salaskóla , þróunarverkefni sem leitt var af Hrafnhildi Georgsdóttur og Þorvaldi Hermannssyni . Rafrænar ferilmöppur í list - og verkgreinum , Árni Jónsson , Eygló Jósephsdóttir , Ingibjörg Ólafía Ólafsdóttir og Helga Björg Barðadóttir í Álfhólsskóla Össur Geirsson og Skólahljómsveit Kópavogs fengu viðurkenningu fyrir Samstarf Sinfóníuhljómsveitar Íslands og Skólahljómsveitar Kópavogs . SK hefur verið með sameiginlegt tónleikahald með SÍ í vetur , annars vegar með jólatónleika í Hörpu í desember og hins vegar skólatónleikar í Kórnum 2. júní . Hugmyndafræði verkefnisins snýst um að hvetja ungt fólk í Kópavogi til tónlistarnáms og þá sérstaklega í efri byggðum bæjarins . Hrafnhildur Georgsdóttir og Þorvaldur Hermannsson í Salaskóla hlutu viðurkenningu fyrir þróunarverkefnið Ég og bærinn minn . Verkefnið gekk út á að settur var upp lítill bær þar sem 18 fyrirtæki voru starfandi með 33 ólíkum störfum . Áður en nemendur mættu í bæinn lærðu þeir ýmislegt um fyrirtæki , störf og þjónustu sem við þurfum í borgum og bæjum um t.d. efnahag og lýðræði . Árni Jónsson , Eygló Jósephsdóttir , Ingibjörg Ólafía Ólafsdóttir og Helga Björg Barðadóttir í Álfhólsskóla hlutu viðurkenningu fyrir Rafrænar ferilmöppur í list - og verkgreinum . Um er að ræða vinnuferli þar sem nemendur skrá ferli verkefna sem þau vinna í list - og verkgreinum frá upphafi til lokaafurðar . Nemendur taka myndir á meðan verkefnin eru unnin og lýsa einnig vinnu við verkefnin með því að nota orð og hugtök sem tengjast faginu hverju sinni . Nanna Hlín Skúladóttir , Elsa Sif Guðmundsdóttir , Kristgerður Garðarsdóttir , Paloma Ruiz Martinez og Sigrún Dóra Jónsdóttir , Lára Sif Jónsdóttir , Sigurrós Óskarsdóttir , Auðbjörg Njálsdóttir , Ásta Björk Agnarsdóttir , Ásdís Björk Jónsdóttir og Guðrún Friðbjörg Eyjólfsdóttir umsjónarkennarar í 1. - 5. bekk í Lindaskóla fengu viðurkenningu fyrir Teymiskennslu . Í teymiskennslu er heill árgangur saman í bekk með tvo til þrjá umsjónarkennara . Þeir bera sameiginlega ábyrgð á námi nemenda sinna , kennslu og undirbúningi hennar og daglegum samskiptum . Það sem einkennir kennsluhætti í öllum árgöngum eru hringekjur þar sem nemendur vinna í smærri hópum á ýmsum stöðvum þar sem ákveðin verkefni eru unnin . Kristín Arnardóttir , sérkennari í Kópavogsskóla , fékk viðurkenningu fyrir Lestrarnámskeið í samstarfi nemenda , foreldra og sérkennara . Um er að ræða lestrarnámskeið fyrir foreldra í framhaldi af lestrarstuðningi fyrir nemendur yngsta stigs . Til að tryggja sem bestan árangur af stuðningi við nemendur er eftirfylgni foreldra lykilatriði . Þeim er því boðið á námskeið þar sem þeim er kennt að aðstoða barnið á jákvæðan og uppbyggjandi hátt heima . Ingibjörg Hannesdóttir í Smáraskóla hlaut viðurkenningu fyrir verkefnið Appmótun : Tæknilæsi – myndlæsi – menningarlæsi sem hún hefur unnið í samstarfi við innleiðingarteymi spjaldtölvuvæðingar Kópavogs , Listasafni Íslands , Menntamálastofnun og áhugasömum nemendum úr fjölmörgum skólum bæjarins . Verkefnið er þegar hafið með vinnuframlagi allra aðila , búið að móta hóp nemenda sem hafa hist nokkrum sinnum nú á vorönn og unnið þess á milli kannanir og hugmynda - og mótunarvinnu á netinu undir leiðsögn verkefnastjóra og kennsluráðgjafa . Menntamálstofnun hefur komið með kynningu forritara til hópsins og verkefnið hefur nú nýverið fengið 1.800.000 , - kr. styrk úr Sprotasjóði .